سورییادا الده اولونان صولح روسییا ایله آمریکانین یاخشی امکداشلیق ائتدیینه نمونهدیر.
آخار. آذ خبر وئریر کی، بو سؤزلری آمریکا دؤولت دپارتامنتینین رسمیسی هیزر نویرت روسییا باش ناظری دمیتری مدودیئوین آغ ائوین کرمله اقتصادی محاربه اعلان ائتمهسی ایله باغلی آچیقلاماسینا جواب اولاراق دئییب.
«اگر روسییا بونو دئییبسه، بو اونلارین حاقیدیر. بو موضوع بارهسینده آرتیق هئچ نه دئیه بیلمرهم. بیز ۲ نووه سوپئرگوجویوک. بوتون دونیادا اینسانلار آمریکا و روسییانین امکداشلیق ائتمهلی اولماسی فیکری ایله راضیدیر. جنوب-غربی سورییاداکی آرتیق بیر آیا یاخیندیر داوام ائدن آتشکسه نظر سالین. بو، آمریکا ایله روسییانین یاخشی امکداشلیق ائتدیینه نمونهدیر»، - نویرت بیلدیریب.
خاطیرلاداق کی، روسییا-آمریکا مناسیبتلری پرزیدنت دونالد ترامپین سانکسییالار حاقیندا قانون لاییحهسینی تصدیق ائتمهسی ایله داها دا کسکینلشیب.
azb_Arab azb_Arab azb_Arab azb_Arab